Manut sajarahé, tetembungan "jagat" "raya" iku minangka tembung Kawi (basa Jawa Kuna) kang asalé saka basa Sangsekerta. Ing sakawit panulisé "jagat" "raya" iku "jagat" "traya". Tembung "traya" minangka owah-owahan tembung "tri" kang mengku teges "telu". Kanthi mangkono, tetembungan "jagat" "traya" kang ing jaman saiki banjur dadi "jagat" "raya" kuwi mengku teges "jagat telu" yaiku bumi, swarga, lan ngisor bumi (neraka).